66,5 millioner kroner. Det har Aalborg Kommune sparet i 2011 på at have færre på offentlig forsøgelse i forhold til andre danske byer. - Vi har i Aalborg en bred og mindre sårbar erhvervsstruktur. Det er der arbejdspladser - og penge - i, siger rådmand Mai-Britt Iversen (Soc.dem.). I 2011 har Jobcenter Aalborg haft færre modtagere af kontanthjælp, ledighedsydelse og førtidspension end lignende jobcentre rundt omkring i Danmark. I gennemsnit hele 786 fuldtidsansatte færre på offentlig forsørgelse - det svarer ifølge Mai-Britt Iversen til en "fiktiv" besparelse på 66,5 millioner kroner. Det er den årlige resultatrevision, der viser statistikken. Her er Jobcenter Aalborg sammenlignet med seks lignende jobcentre - Albertslund, Brøndby, Fredericia, København, Odense og Århus. Og her har Aalborg altså langt færre fuldtidspersoner på offentligt forsørgelse.

Referat:
Aalborg Kommune sparer millioner på at have færre på offentlig forsøgelse end seks lignende byer.